# Salman Rushdie

| Salman Rushdie |
| --- |
|  |
| Født | احمد سلمان رُشدی 19. juni 1947 (79 år) Mumbai (Britisk India, Bombay Presidency) |
| Beskjeftigelse | Skribent, romanforfatter, essayist, manusforfatter, barnebokforfatter, skuespiller, forfatter |
| Utdannet ved | Rugby School King's College Cathedral and John Connon School |
| Ektefelle | Marianne Wiggins (1988–1993) Padma Lakshmi (2004–2007) Elizabeth West (1997–2004) Clarissa Luard (1976–1987) Rachel Eliza Griffiths (2021–) |
| Far | Anis Ahmed Rushdie |
| Barn | Zafar Rushdie Milan Rushdie |
| Nasjonalitet | Storbritannia (1964–) USA (2016–) India (tema for: Overseas Citizenship of India, grunn for avskriving: mulig ugyldig påstand, trenger ytterligere kildebelegg) |
| Morsmål | Urdu, britisk-engelsk, kasjmiri |
| Språk | Urdu, engelsk, kasjmiri |
| Medlem av | * Royal Society of Literature
* PEN American Center, Inc.
* American Academy of Arts and Sciences
 |
| Utmerkelser | vis
32 oppføringer
Kommandør av Ordre des Arts et des Lettres (1993) Pinter-prisen (2014) James Tait Black Memorial Prize (1981) Bookerprisen (1981; for verk: Midnight's Children) James Joyce-prisen (2008) Tucholskyprisen (1992) Medalla de Oro del Círculo de Bellas Artes (2015) Fellow of the Royal Society of Literature (1983) Mythopoeic Awards (1992; for verk: Haroun and the Sea of Stories) The Costa Book Awards (1988; for verk: Sataniske vers, tema for: 1988 Whitbread Awards) The Costa Book Awards (1995; for verk: The Moor's Last Sigh, tema for: 1995 Whitbread Awards) The British Book Awards (1996) Common Wealth Award of Distinguished Service (2010) St. Louis Literary Award (2009) Crossword Book Award (2005; for verk: Shalimar the Clown) H.C. Andersens litteraturpris (2014) National Arts Awards (2009) Golden PEN Award (2010) Aristeion-prisen (1996) Norman Mailer-prisen (2015) Österreichischer Staatspreis für Europäische Literatur (1992) Emperor Has No Clothes Award (2018) Årets humanist (2019) Æresdoktor ved Universitetet i Tromsø Æresdoktor ved Universitetet i Liège (1999) Medlem av American Academy of Arts and Sciences Fellow (2022) Carl Sandburg Literary Award (2009) Companion of Honour (2022) Knight Bachelor Ordre des Arts et des Lettres Æresdoktor ved Université Paris-VII (2001) Mythopoeic Fantasy Award for Children's Literature (1992; neste: Debra Doyle, James D. Macdonald, for verk: Haroun and the Sea of Stories) |
| Periode | Historisk-kritisk metode |
| Sjanger | Magisk realisme |
| Debuterte | 1975 |
| Aktive år | 1975– |
| Viktige verk | Sataniske vers |
| Påvirket av | Italo Calvino, Vladimir Nabokov, Christopher Hitchens, Gabriel García Márquez |
| Nettsted |  |
| IMDb | IMDb
 |
|

---

Salman Rushdie på Commons |

**Salman Rushdie** (født 1947) er en britisk forfatter hvis forfatterskap for en del utspiller seg på det indiske subkontinent. I juni 2007 ble han utnevnt til *Knight Bachelor* (ridder uten ordenstilhørighet) av dronning Elisabeth II. Han er født og oppvokst i India og er britisk statsborger siden 1964. Han skriver hovedsakelig på engelsk.

## Forfatterskap

Hans første roman, *Grimus*, ble utgitt i 1975 og handler om et samfunn med folk som har evig liv, men som ikke lenger vil ha det.

Gjennombruddet kom i 1981 med romanen *Midnattsbarn* (*Midnight's Children*), som handler om en gutt som blir født på slaget midnatt natt til 15. august 1947, samtidig som India blir selvstendig, og som får nærmest magiske evner. Romanen forteller Indias historie sett gjennom Saleems øyne og viser hvordan han er knyttet til sitt hjemlands historie.

Romanen *Vrede* (*Fury*) ble utgitt i 2001 og handler om en middelaldrende indisk mann i New York (ikke ulik Salman selv) som lager dukker og blir verdenskjent for sine historier om en av dem.

Han har også gitt ut barnebøkene *Harun og historiens hav* (*Haroun and the Sea of Stories*) i 1990 og *Luka og livets flamme* (*Luka and the Fire of Life*) i 2010.

### *Sataniske vers*

Salman Rushdie er særlig kjent for romanen *Sataniske vers* (*The Satanic Verses*) som ble utgitt i 1988. Den handler om en indisk filmstjerne som i drømme blant annet gjennomlever viktige øyeblikk i livet til profeten Muhammed.

Den 14. februar 1989 ble en fatwa utstedt av lederen av Iran, Ayatollah Ruhollah Khomeini, via Radio Teheran. Denne fatwaen krevde at Rushdie måtte henrettes etter å ha skrevet denne boken som var blasfemisk mot Islam.

Den 7. mars 1989 brøt Storbritannia sine diplomatiske forbindelser med Iran på grunn av dette forholdet.

I mellomtiden fortsatte voldeligheter rundt om i verden med brannbombinger av bokhandlere. Muslimske samfunn rundt i verden holdt offentlige møter hvor kopier av boka ble brent. Flere personer som var tilknyttet oversettelsen eller utgivelsen av bøkene, ble angrepet og alvorlig skadet eller drept. Blant de hardt skadde var den norske forleggeren William Nygaard – eier av Aschehoug forlag. Ingen ble pågrepet for attentatet mot Nygaard, men det antas å ha sammenheng med hans rolle i utgivelsen av boken.

Den 24. september 1998 meddelte Iran at de ikke lenger ville gjøre noe for å skade Rushdie. Dette kom som en forutsetning for å kunne gjenopprette de diplomatiske forbindelsene med Storbritannia. Så snart kontakten var gjenopprettet, snudde de iranske myndighetene og hevdet på nytt dødstruslene mot Rushdie. Tidlig i 2005 ble fatwaen til Khomeini hevdet på nytt av Irans åndelige leder, Ayatollah Ali Khamenei, under en tale til muslimske pilegrimer på sin årlige pilegrimsferd til Mekka. I tillegg har revolusjonsgarden i Iran erklært at dødsdommen mot den britiske forfatteren Salman Rushdie fortsatt er gyldig. Iran har nektet å trekke tilbake fatwaen på grunnlag av det kun er den som utstedte fatwaen, som kan trekke den tilbake.

Rushdie har vært i en langvarig ordkrig med Yusuf Islam (tidligere kjent som musikeren Cat Stevens) om dennes påståtte støtte til dødsstraff for Rushdie.

12. august 2022 ble Rushdie utsatt for et knivangrep på scenen under et foredrag i Chautauqua County i New York. Han ble påført flere knivstikk i halsen og mageregionen før angriperen ble overmannet av en politimann. Rushdie ble straks fløyet til sykehus. Rushdie fikk varige men blant annet mistet han synet på ett øye.

## Priser (utvalg)

* 1992 – Tucholskyprisen

## Referanser

## Eksterne lenker

* (en) Offisielt nettsted

* (en) Salman Rushdie – kategori av bilder, video eller lyd på Commons

* (en) Salman Rushdie – galleri av bilder, video eller lyd på Commons
* (en) Salman Rushdie hos The Peerage
* (en) Salman Rushdie på Internet Movie Database

* (no) Salman Rushdie hos Sceneweb

* (sv) Salman Rushdie i Svensk Filmdatabas

* (da) Salman Rushdie på Scope

* (fr) Salman Rushdie på Allociné

* (en) Salman Rushdie på AllMovie

* (en) Salman Rushdie hos Turner Classic Movies (arkivert)

* (en) Salman Rushdie hos Rotten Tomatoes

* (en) Salman Rushdie hos TV Guide

* (en) Salman Rushdie hos The Movie Database
* (en) Salman Rushdie på Discogs

* (en) Salman Rushdie på MusicBrainz
* (en) Linda Richards intervju med Salman Rushdie fra 2002
* (no) NRK Gull om Salman Rushdie – 20 år siden fatwaen